и според обслужването (точки 1 и 2 от таблица 1), включително описание на основните фактори, с което се обясняват планираните колебания през референтния период;
 7)за всеки субект, описание и обосновка на приетия метод за изчисляване на разходите за амортизация (точка 1.3 от таблица 1): данни за историческата цена или текущите стойности, посочени в член 22, параграф 4, четвърта алинея и, ако се използва счетоводно отчитане на принципа на текущите стойности — предоставяне на сравними данни за историческата цена;
 8)за всеки субект, описание и основни предположения за всеки елемент на допълнителната информация (точка 3 от таблица 1), включително описание на основните фактори, с което се обясняват колебанията през референтния период;
 9)за всеки субект, описание на предположенията, използвани за изчисляване на цената на капитала (точка 1.4 от таблица 1), включително състава на базата на активите, възвращаемостта на собствения капитал, средния лихвен процент по дълговите ценни книжа и акциите за финансиране на базата на активите чрез дългови ценни книжа и собствен капитал;
 10)описание на установените разходи за съвместни проекти (точка 3.9 от таблица 1).
 Всички промени в букви а)—й) по време на референтния период се отчитат заедно с информацията, посочена в точка 2.2.
 2.2
 Ежегодно се предоставя следната допълнителна информация заедно с информацията, която трябва да бъде включена в отчетните таблици за общите и единичните разходи, посочена в точка 1.1:
 1)за всеки субект и за всеки елемент на разходите, описание на отчетените действителни разходи и разликата между тези разходи и установените разходи за всяка година от референтния период;
 2)описание на отчетените действителни единици обслужване и описание на всякакви разлики между тези единици и цифрите, предоставени от субекта, който фактурира и събира такси, както и всякакви разлики между тези единици и прогнозата, определена в плана за ефективност, за всяка година от референтния период;
 3)разбивката на действителните разходи за съвместни проекти по отделни проекти;
 4)обосновка на разликата между установените и действителните разходи за нови и съществуващи инвестиции на доставчиците на аеронавигационно обслужване, както и разликата между планираната и реалната дата на пускане в експлоатация на дълготрайните активи, финансирани с тези инвестиции, за всяка година от референтния период;
 5)описание на добавените, отменените или заменените през референтния период инвестиционни проекти по отношение на големите инвестиционни проекти, определени в плана за ефективност и одобрени от националния надзорен орган в съответствие с член 28, параграф 4.
 ПРИЛОЖЕНИЕ VIII
 ИЗИСКВАНИЯ ЗА ИЗЧИСЛЯВАНЕТО НА ЕДИНИЦИТЕ ОБСЛУЖВАНЕ ПРИ ПРЕЛИТАНЕ И ЕДИНИЦИТЕ ОБСЛУЖВАНЕ ЗОНИТЕ НА ЛЕТИЩАТА, ПОСОЧЕНИ В ЧЛЕН 25
 1.
 Изчисляване на единиците обслужване при прелитане
 1.1.
 Единиците обслужване при прелитане се изчисляват като произведение на променливата за разстояние и променливата за тегло на съответния полет. Общият брой единици обслужване при прелитане се състои от общия брой единици обслужване на полети по ППП, както и броя единици обслужване по отношение на полети по ПВП, когато полетите по ПВП не са освободени в съответствие с член 31, параграфи 3, 4 и 5.
 1.2.
 Променливата за разстояние по отношение на дадена зона за събиране на такси се получава чрез разделяне на сто на броя километри, прелетени в ортодромическото разстояние между летището на отлитане в